**Ophelia Alcantara Dimalanta**, nada en San Juan (Gran Manila) o 16 de xuño de 1932 e finada en Navotas o 4 de novembro de 2010, foi unha escritora, editora e profesora filipina. Publicou libros de poesía, crítica, teatro e prosa, e editou varias antoloxías literarias. En 1999 recibiu o S.E.A. Write Award.

Traxectoria
-----------

Dimalanta estudou Filosofía na Universidade de Santo Tomás, e tivo formación musical como pianista. Foi escritora residente e profesora de Literatura e Escrita Creativa na mesma universidade até a súa morte. Durante a súa carreira académica ocupou diversos cargos administrativos, como decana da Facultade de Artes e Letras, e directora do Centro de Escrita e Estudos Creativos. En 1995 foi fundadora do Coro da Facultade e do Coro de Artes e Letras da Universidade de Santo Tomás, con Paulo Zarate como primeiro director. Escribiu a letra do himno de dita facultade. Tamén deu clase no Colexio de San Juan de Letrán e na Universidade de La Salle.

Impartiu obradoiros na Universidade de Filipinas, Universidade Silliman en Dumaguete, e a Universidade Mindanao-Instituto de Tecnoloxía de Iligan. Foi xurado en certames literarios como o Premio Nacional de Literatura de Filipinas do Círculo da Crítica de Manila (do que foi membro fundador e presidente), os Premios Literarios da Prensa Independente de Filipinas, e o Premio de Literatura Don Carlos Palanca.

En 1974 publicou o seu primeiro poemario, *Montage*, que acadara o Premio de Poesía da Universidade do Estado de Iowa e o premio de Literatura Palanca en 1974 na categoría de poesía. En 2002 publicouse a obra dramática en verso *Lorenzo Ruiz, Escribano: A Play in Two Acts*, con tradución ao filipino de Florentino H. Hornedo e Michael M. Coroza. A obra fora estreada o 22 de febreiro de 1994 na Universidade de Santo Tomás con dirección de Isagani R. Cruz.
Dimalanta publicou recensións críticas en prensa local e internacional.

Obra
----

Poesía
* *Finder Loser*
* *Montage* (1974)
* *Time Factor* (1983)
* *Flowing On* (1988)
* *Lady Polyester* (1993)
* *Love Woman* (1998)
* *Passional* (2002)
* *The Ophelia Alcantara Dimalanta Reader, Volume 1, Poetry* (2005)

Crítica
* *The Philippine Poetic*

Antoloxías
* *Anthology of Philippine Contemporary Literature*
* *Readings from Contemporary English*

Prosa
* *The Ophelia Alcantara Dimalanta Reader, Volume 2, Prose* (2006)

Drama
* *Lorenzo Ruiz, Escribano: A Play in Two Acts* (2002)

Notas
-----

1. ↑  "Publications Sorted By Author Title". *ust.edu.ph*. Arquivado dende o orixinal o 03 de abril de 2009. Consultado o 7 de novembro de 2010.
2. ↑  "1999 S.E.A. Write Awards". *S.E.A. Write*. 23 de setembro de 1999. Arquivado dende o orixinal o 16 de xullo de 2011. Consultado o 7 de novembro de 2010.
3. ↑  "Quadri Coffee Table Book Writers, Producers Meet". *ust.edu.ph*. Arquivado dende o orixinal o 30 de xaneiro de 2011. Consultado o 7 de novembro de 2010.
4. ↑  "Ophelia Alacantara Dimlanta, PhD". *ust400*. Arquivado dende o orixinal o 18 de xaneiro de 2011. Consultado o 7 de novembro de 2010.
5. ↑  "Anvil is Publisher of the Year". *Inquirer.net*. Consultado o 7 de novembro de 2010.
6. ↑  "Palanca Winners Honored". *Inquirer*. Arquivado dende o orixinal o 28 de agosto de 2012. Consultado o 7 de novembro de 2010.

|  |  |
| --- | --- |
| Control de autoridades | 
* Wd: Q7097893
* WorldCat
* VIAF: 44180890
* Europeana: ID
* FAST: 1517461
* GND: 1089416393
* ISNI: 0000 0000 4913 0683
* LCCN: nr94021491
* NTA: 161241425

 |